30. ΑΝΑΓΚ.ΝΟΜΟΣ υπ΄ αριθ.1109 της 16/19 Μαρτ.1946 Περί εποπτικών Συμβουλίων Μέσης Εκπαιδεύσεως. Διατάξεις αντικατασταθείσαι δια του Ν.Δ. 651/1970 και ήδη του Νόμ. 309/1976 (κατωτ. αριθ.57). Εξεταστέα η ισχύς του κατωτ.άρθρ.14 μετά τον Δημοσιοϋπαλληλικόν Κώδικα. Άρθρ.14.-1.Οι λαμβάνοντες παρά Κυβερνήσεων Συμμάχων η φίλων Κρατών η ξένων ανωτέρων πνευματικών ιδρυμάτων υποτροφίαν, δια σπουδάς εις την αλλοδαπήν εκπαιδευτικοί λειτουργοί δύνανται μετά γνωμάτευσιν του Κεντρικού Διοικητικού και Γνωμοδοτικού Συμβουλίου Εκπαιδεύσεως να τύχωσιν αδείας μετ΄ αποδοχών δια τον χρόνον, καθ΄όν διαρκεί η υποτροφία. Οι ανωτέρω υποχρεούνται να συμμορφωθώσι προς τας διατάξεις των άρθρ.8 και 9 του Νόμ. 3190/1934. 2.Ομοίας αδείας μετ΄ αποδοχών δύνανται κατά τον αυτόν τρόπον να τύχωσι και εκπαιδευτικοί λειτουργοί μετακαλούμενοι υπό ξένων Ανωτάτων πνευματικών Ιδρυμάτων, δια σπουδάς ή μελέτας εις αυτό. Ο προσδιορισμός του χρόνου της αδείας ταύτης απόκειται εις την κρίσιν του γνωματεύοντος δια την χορήγησιν της αδείας Συμβουλίου. 